বাঘমুণ্ডি

বাঘমুন্ডি হলো পূর্ব ভারতে অবস্থিত পশ্চিমবঙ্গ রাজ্যের মেদিনীপুর বিভাগের অন্তর্গত পুরুলিয়া জেলার পুরুলিয়া সদর পশ্চিম মহকুমার বাঘমুন্ডি সমষ্টি উন্নয়ন ব্লক এর অন্তর্গত একটি গ্রাম তথা গ্রাম পঞ্চায়েত। এটি ঐ ব্লকের ব্লকসদর। পুরুলিয়ার বিভিন্ন গ্রামের নামকরণের সঠিক ইতিহাস জানা যায় না। মনে করা হয় স্থানীয় মুন্ডা গনজাতির দৌরাত্মের কারণে তাদের বাঘ খেতাব দেওয়া হয় সাথে সাথে তাদের সম্মানে এই জায়গাটির নাম হয় বাঘমুন্ডি। আবার আরেকটি মত অনুসারে বাঘমুন্ডি পাহাড়ের আকারের সাথে বাঘের মাথার বেশ মিল পাওয়া যায়। সেকারণেই এই স্থানটির নাম বাঘমুন্ডি হয়ে থাকতে পারে। জনশ্রুতি অনুযায়ী অষ্টাদশ শতাব্দীর প্রারম্ভে এখানে বাঘমুন্ডি জমিদার বংশের সূচনা হয়। শোনা যায়, রামচন্দ্র যখন সীতাকে নিয়ে বনবাসের উদ্দেশে রওনা হন তখন ঘুরতে ঘুরতে তাঁরা চলে আসেন আজকের পুরুলিয়ার অযোধ্যা পাহাড় সংলগ্ন বাঘমুন্ডিতে। এখানেই রয়েছে সেই সীতাকুণ্ড, দীর্ঘ পথ পাড়ি দেওয়ার কারণে তৃষ্ণার্ত সীতার পিপাসা মেটাতে তীর দিয়ে মাটি খুঁড়ের স্ত্রীর জন্য জল নিয়ে আসেন রামচন্দ্র। পুরাণের সঙ্গে পুরুলিয়ার অযোধ্যা পাহাড়ের যোগসূত্র রয়েছে। জেলার ঝাড়খণ্ড সীমান্তে দলমা পাহাড়ের একটি অংশ ও পূর্বঘাট পর্বতমালার একটি সম্প্রসারিত অংশ অযোধ্যা পাহাড়। বাঘমুন্ডি ব্লকের ভূমিরূপ পাথুরে আর ঢালু। অযোধ্যা পাহাড় ও সংরক্ষিত বনাঞ্চলের অতিনিকটে এটি অবস্থিত। পর্যটকেরা অযোধ্যা ভ্রমণকালে বাঘমুন্ডিতে রাত্রিযাপনের সুবিধা ভোগ করেন। ছোট নাগপুর মালভূমি অঞ্চলের রাঁচি মালভূমির পূর্বদিকে ঢাল বরাবর নেমে আসা বাঘমুন্ডি-বান্দুয়ান উচ্চভূমিতে অবস্থিত বাঘমুন্ডি গ্রামটি। কিছু কিছু স্থানে এই উচ্চভূমি অতি খাড়া এবং এর উচ্চতা ৪৭৫ থেকে ৭০০ মিটার অবধি দেখা যায়। বলরামপুর ও বাঘমুন্ডির পুরো এলাকা জুড়েই অযোধ্যা পাহাড় বিস্তৃত৷ বাঘমুন্ডি গ্রামটি ২৩°০৭′১৬″ উত্তর ৮৬°০১′৫৬″ পূর্ব﻿ / ﻿২৩.১২১২৩° উত্তর ৮৬.০৩২১১° পূর্ব﻿ / 23.12123; 86.03211 স্থানাঙ্কে অবস্থিত, যা পুরুলিয়া জেলার দক্ষিণ পশ্চিমাংশে পূর্ব সিংভূম জেলার সীমানার নিকট অবস্থি। লোকালয়ে সর্বনিকটস্থ জলধারাটি হলো বামনী নদী। ২০১১ সালের ভারতের জনগণনা অনুসারে বাঘমুন্ডি গ্রামের মোট জনসংখ্যা ৪০৩৫ জন, যার মধ্যে ২০৯৫ জন পুরুষ এবং ১৯৪০ জন নারী। ছয় বৎসর অনূর্ধ্ব শিশু সংখ্যা ৫৬১ জন যা জনসংখ্যার ১৩.৯০ শতাংশ। মোট ছয় বৎসরোর্ধ্ব জনসংখ্যা ২৩৪০ জন তথা ৬৭.৩৬ শতাংশ সাক্ষর। প্রায় ২৭৫ বর্গকিলোমিটার বিস্তৃৃত বাঘমুন্ডি সমষ্টি উন্নয়ন ব্লকটি বাঘমুন্ডি থানার অধীনস্থ এবং এর জনসংখ্যা প্রায় ১৩৫৫৩০ জন। থানাটি ঝাড়খণ্ডের সরাইকেল্লা খরসোয়া জেলার তিরুলডি ও নিমডি থানাদুটির সাথে এবং রাঁচি জেলার সোনাহাতু থানার সাথে ৪১.৯১ কিলোমিটার আন্তঃরাজ্য সীমান্ত রয়েছে। পুরুলিয়া জেলার ঝালদা থেকে পূর্ব মেদিনীপুর জেলার জুনপুট অবধি বিস্তৃত ৪নং রাজ্য সড়কটি বাঘমুন্ডির ওপর দিয়ে দীর্ঘায়িত। বাঘমুন্ডি থেকে আড়ষা সমষ্টি উন্নয়ন ব্লকের সিরকাবাদ অবধি বিস্তৃৃৃত রাস্তাটি অযোধ্যা পাহাড়ের দক্ষিণ থেকে উত্তরে পরিবহন ব্যবস্থাকে সচল রাখে। পশ্চিমবঙ্গের পুরুলিয়া জেলা ও পশ্চিম মেদিনীপুর জেলার ঝাড়গ্রাম মহকুমায় প্রচলিত ছৌ নাচের ধারাটি পুরুলিয়া ছৌ নামে পরিচিত। এই ধারার স্বতন্ত্র কিছু বৈশিষ্ট্য আছে। পুরুলিয়া ছৌয়ের সৌন্দর্য ও পারিপাট্য এটিকে আন্তর্জাতিক খ্যাতি এনে দিয়েছে। ১৯৯৫ সালে নতুন দিল্লিতে আয়োজিত প্রজাতন্ত্র দিবসের কুচকাওয়াজে পশ্চিমবঙ্গ রাজ্যের ট্যাবলোর থিমই ছিল ছৌ নাচ। ছৌ মূলত উৎসব নৃত্য। পুরুলিয়ার ছৌ নাচে বান্দোয়ান ও বাঘমুন্ডির দুটি পৃথক ধারা লক্ষ করা যায়। বান্দোয়ানের নাচে পালাগুলি ভাবগম্ভীর এবং বাঘমুন্ডির নাচে পালাগুলি হয় বীরত্ব ব্যঞ্জক। জেলায় ছৌ নাচের মূল পৃষ্ঠপোষক ছিলেন ভূমিজ মুন্ডারা। পরে এই নাচে মাহাতো সম্প্রদায়ের মানুষেরা নর্তক হিসেবে ও ডোম সম্প্রদায়ের মানুষেরা বাদক হিসেবে অংশগ্রহণ করেন। পুরুলিয়া জেলার বাঘমুন্ডি থানার চড়িদা গ্রামের চল্লিশটি সূত্রধর পরিবার এবং জয়পুর থানার ডুমুরডি গ্রামের পাঁচটি পরিবার ছৌ নাচের মুখোশ তৈরী করেন। এছাড়া পুরুলিয়া মফস্বল থানার গেঙ্গাড়া, ডিমডিহা ও কালীদাসডিহি গ্রামে, পুঞ্চা থানার জামবাদ গ্রামে এবং কেন্দা থানার কোনাপাড়া গ্রামেও এই মুখোশ তৈরী হয়ে থাকে। https://shodhganga.inflibnet.ac.in/bitstream/10603/73130/6/06_chapter%201.pdf https://www.google.com/bangla.latestly.com/lifestyle/according-to-hindu-mythology-rama-and-sita-had-come-to-ajodhya-hills-and-stayed-during-their-exile-sita-was-thirsty-and-ram-pierced-an-arrow-through-the-earths-soil-crust-and-through-that-water-gu-605.html/amp[স্থায়ীভাবে অকার্যকর সংযোগ] Google maps "District Census Handbook Puruliya" (পিডিএফ)। page 11। Directorate of Census Operations West Bengal। সংগ্রহের তারিখ ২ ডিসেম্বর ২০১৬।  "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ২০ জুন ২০১৭।  "District Statistical Handbook 2014 Purulia"। Tables 2.1, 2.2। Department of Statistics and Programme Implementation, Government of West Bengal। ২০১৭-০৭-২৯ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৬।  "Baghmundi PS"। Purulia District Police। সংগ্রহের তারিখ ৫ অক্টোবর ২০১৬।  "List of State Highways in West Bengal"। West Bengal Traffic Police। সংগ্রহের তারিখ ৩ অক্টোবর ২০১৬।  "West Bengal Chhau"। India Line Expeditions। ২০০৮-০২-২৮ তারিখে মূল থেকে আর্কাইভ করা। সংগ্রহের তারিখ ২০০৮-০৩-০২।  Bhatt, S. C. (২০০৬)। Land and people of Indian states and union territories। Gyan Publishing House। আইএসবিএন 8178353563।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Barba, Eugenio (১৯৯১)। A dictionary of theatre anthropology: the secret art of the performer। Routledge। আইএসবিএন 0415053080।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) উদ্ধৃতি ত্রুটি: <ref> ট্যাগ বৈধ নয়; Tarun নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Dilip নামের সূত্রটির জন্য কোন লেখা প্রদান করা হয়নি